|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | |  |  | | |  |  | | --- | --- | | **1**.**Kompleks crkva Gospa od Anđela, Verige, Lepetani, II kategorija**, čine crkva Gospe od Anđela, kapelica Gospe od Oriza i prostor između njih na potezu od magistrale do obale.  Crkvica posvećena Gospi od Anđela ili Marijinom Pohođenju, najstariji je dio kompleksa. U arhivskim dokumentima pominje se 1469. i 1526. godine kao samostalna građevina. Nakon napada Turaka na Perast 1654. godine, u narednoj fazi gradnje oko crkvice je sagrađeno utvrđenje sa puškarnicama i kula sa bistijernom, gdje je boravila straža i odakle je kontrolisan prolaz kroz Verige.  Obnavljana je 1585. i 1654. godine o čemu svjedoči uklesani natpis na nadvratniku ulaza u kulu.  Crkva je sanirana u avgustu 2015. godine. |  | | **2.Kompleks Pima-Paskvali sa crkvicom Sv. Antuna, Belane, II kategoriija**, koja je sagrađena 1373.godine, jedan je od najstarijih i najbolje očuvanih utvrđenih kompleksa na obalama Tivatskog zaliva. Imanje sa crkvicom prvobitno su pripadali čuvenoj kotorskoj vlastelinskoj porodici Paskvali,  na šta upućuje natpis u kojem je uklesana 1373. godina i reljefni porodični grb na zvoniku crkvice. Moguće je da je porodica Pima početkom XVII vijeka naslijedila ljetnjikovac Paskvali. Porodice Pima i Paskvali bile su povezane bračnom vezom (postoji podatak iz 1677. godine da je Vićenca Pima udovica Tripuna Paskavlija).  U XIX vijeku ljetnjikovac sa posjedom je došao u vlasništvo poznate dobrotske porodice Ivanović. Kasnije su kuću naslijedili Belani. |  | | **3. Crkva Sv.Petra, Bogdašići,** II kategorija, o čijem nastanku ukazuju dva drevna natpisa. Stariji, latinski, postavljen na južnom zidu enterijera, nedatiran je i svjedoči o benediktinskom klaustru i majstoru Regulusu iz XI vijeka.  Drugi staroslovenski, uzidan na pročelju pored desnog dovratnika, govori o izgradnji hrama 1268/69.  godine, u vrijeme prevlačkog episkopa Neofita, kada ugašenu benediktinsku opatiju preuzima  pravoslavna crkva. U XV vijeku, u doba mletačke dominacije, crkva Sv. Petra je ponovo pod jurisdikcijom Rimokatoličke crkve.  U zemljotresu 1667. godine teško je stradala, pa je na njenim temeljima podignuta nova.  Današnja crkva naslijeđena je iz vremena obnove u XVII vijeku. |  | | **4.Kompleks Buća-Luković, II kategorija, Trg od kulture**. Najstariji dio kompleksa predstavlja kula sa pokrivenom lođom na vrhu izgrađena u XV vijeku, uz koji je izgrađena monumentalna kapija. Crkvica posvećena Sv. Mihailu, baroknih karakteristika postavljena je u  osovini prilazne staze, tako da je predstavljala njen centralni motiv. Današnja zgrada smještena južno od kule, nastala kao rezultat pregradnje palate kao i manja zgrada na sjevernoj  strani kule, nastale su u XIX vijeku. |  | | 5. **Poluostrvo Prevlaka sa ostacima manastira Sv. Arhanđela Mihaila**, I kategorija, arheološki lokalitet.  Opatiju Sv. Mihaila na Prevlaci osnivaju benediktinci u ranom srednjem vijeku. Početkom XIII vijeka postaje središte pravoslavne Zetske episkopije, a 1346. godine dobija status mitropolije.  U vrijeme III seljačke bune u Grblju 1452. godine mletačke galije su srušile manastir. Crkva je u narednim vjekovima prepuštena propadanju.  Ostaci crkve Sv. Arh. Mihaila su konzervirani, a obnova manastira je započela 1997. godine izgradnjom novog konaka. |  | | **6. Crkva Sv. Gospođe, Radovići, II kategorija,** Vrijeme  njenog podizanja u istorijskim izvorima nije zabilježeno.  Crkva se u dokumentima prvi put pominje  1594. godine, dok je prema natpisu koji se nalazi na ulazu obnovljena 1843. godine. Živopis u fresko tehnici bez umjetničkih vrijednosti, izveden je 1992. godine. |  | | **7. Crkva Sv.Luke, II kategorija, nalazi** se na uzvišenju iznad krtoljskog sela Gošići. Na mjestu današnje crkve,u XIV vijeku postojao je benediktinski samostan. Radovi na proširenju i prepravljanju su izvedeni 1776. godine  U izvorima se  navodi da je do polovine XIX vijeka bila živopisana.  Unutrašnjost crkve je oslikana 2002.  godine.Stariji ikonostas je zamijenjen novim, industrijske obrade. |  | | **8. Crkva Sv. Trojice, poluostrvo Prevlaka, III kategorija,** sagrađena 1883. godine kao zadužbina kontese Ekaterine Vlastelinović.  Stariji ikonostas s početka XX vijeka u enterijeru crkve, u kojem su bile interpolirane Carske dveri sa ranijeg ikonostasa poznatih risanskih ikonopisaca  Rafailović - Dimitrijević, zamijenjen je novim, industrijske izrade 2005. godine. |  | | **9. Crkva Sv. Vida, Gornja Lastva, III kategorija,** prvi put se pominje 1327.  godine u kotorskim notarskim knjigama. Prema položaju, preromaničkom načinu gradnje i  ornamentici, kao i analogijom sa istoimenom crkvom u Zadru, može se tvrditi da je crkva Sv. Vid  podignuta u IX vijeku. |  | | **10. Palata Verona-Bizanti, Račica, III kategorija,** smještena na obali mora na potezu Račice,prvobitno je pripadala kotorskoj plemićkoj porodici Bizanti, koja je na ovim prostorima imala posjede i početkom XIV vijeka. Tačno vrijeme njene gradnje u pisanim izvorima nije zabilježeno. Oko 1760. godine, kapetan Anton  Andrijin Verona iz Prčanja otkupio je cijelo imanje porodice Bizanti, zajedno sa palatama u Račici u obližnjoj Župi. |  | | **11. Crkva Sv. Srđa, Nikole i Dimitrija, nalazi se na Đurđevom brdu, iznad naselja Mažina.**  Istorijski izvori nijesu zabilježili vrijeme njene izgradnje. Prvi put se pominje 1328. godine u kotorskim notarskim spisima.  Crkva Sv. Srđa, kako se najčešće naziva,teže je oštećena u zemljotresu 1979. godine, i do danas nije sanirana.  Stručni tim za revalorizaciju kulturnih dobara je u septembru 2014.godine podnio inicijativu koja jeprihvaćena, za upis u Registar crkve, kao zaštićenog kulturnog dobra. |  | |  | |  |  | |  |  | |  |  | |

**Pored navedenog, na teritoriji opštine Tivat nalazi se veliki broj dobara sa potencijalnim kulturnim vrijednostima, kao i određeni broj nematerijalnih dobara.**